
Text rozhodnutia
Súd: Krajský súd Bratislava Spisová značka: 5Sd/135/2014 Identifikačné číslo súdneho spisu: 1014201119 Dátum vydania rozhodnutia: 20. 03. 2018 Meno a priezvisko sudcu, VSÚ: JUDr. Marta Barková ECLI: ECLI:SK:KSBA:2018:1014201119.1 Uznesenie Krajský súd v Bratislave v právnej veci navrhovateľa: U.. E. U., X. XX, V., zastúpený: JUDr. Július Jánošík, advokát, Klincová 35, Bratislava, proti odporkyni: Sociálna poisťovňa ústredie, Ul. 29. augusta 8 - 10, Bratislava, o sumu starobného dôchodku, takto r o z h o d o l : Súd konanie zastavuje. Odporkyňa je povinná zaplatiť navrhovateľovi trovy konania vo výške 344,72 Eur na účet jeho právneho zástupcu do troch dní od právoplatnosti tohto uznesenia. o d ô v o d n e n i e : Navrhovateľ svojím návrhom zo dňa 04.07.2014 žiadal preskúmať rozhodnutie odporkyne číslo XXX XXX XXXX X zo dňa 02.06.2014, ktorým mu bola zamietnutá žiadosť o prepočítanie sumy starobného dôchodku. Písomným podaním doručeným súdu dňa 20.06.2016 vzal navrhovateľ svoj návrh v celom rozsahu späť a žiadal konanie zastaviť z dôvodu, že odporkyňa vydala zmenové rozhodnutie číslo XXX XXX XXXX - C. zo dňa 25.05.2016, ktorým priznala navrhovateľovi starobný dôchodok v správnej výške, a to na základe argumentov uvedených v odvolaní. Zároveň žiadal zaviazať odporkyňu na náhradu trov konania v sume 344,72 Eur. Podľa § 492 ods. 1 zákona č. 162/2015 Z.z. Správneho súdneho poriadku konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd podľa § 250d ods. 3 v spojení s § 250h ods. 2 a § 250l ods. 2 zákona č. 99/1963 Z. z. Občianskeho súdneho poriadku (ďalej len „O.s.p.“) konanie zastavil. Podľa § 246c ods. 1 prvej vety O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 146 ods. 1 písm. c) O.s.p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. Podľa § 146 ods. 2 druhá veta Os.p. ak sa však pre správanie odporcu vzal návrh späť, ktorý bol podaný dôvodne, je povinný uhradiť trovy konania odporca. Súd priznal navrhovateľovi náhradu trov konania pozostávajúcu z trov právneho zastupovania nasledovne: - z odmeny advokáta podľa § 11 ods. 4 vyhlášky Ministerstva spravodlivosti Slovenskej republiky č. 655/2004 Z.z. o odmenách a náhradách advokátov za poskytovanie právnych služieb v znení účinnom ku dňu vykonania úkonu (ďalej len „vyhláška č. 655/2004 Z. z.“) za 4 úkony právnej služby (prevzatie a príprava zastúpenia zo dňa 04.07.2014, odvolanie zo dňa 04.07.2014, vyjadrenie zo dňa 16.04.2015, späťvzatie odvolania zo dňa 20.06.2016) 2 x 61,84 Eur (123,68 Eur) + režijný paušál 2 x 8,04 Eur (= 16,08 Eur) + 1 x 64,53 Eur + režijný paušál 1 x 8,39 Eur + 1 x 66 Eur + režijný paušál 1 x 8,58 Eur, t.j. 287,26 Eur + 20 % DPH (57,46 Eur), spolu 344,72 Eur. O trovách konania rozhodol súd podľa ustanovenia § 250k ods. 1 O. s. p. v spojení s § 246c ods. 1 vety prvej a § 146 ods. 2 druhej vety O.s.p. tak, že odporkyňa je povinná zaplatiť náhradu trov konania navrhovateľovi v celkovej výške 344,72 Eur na účet právneho zástupcu zmysle § 149 ods. 1 O.s.p. v spojení s § 246c ods. 1 veta prvá O.s.p. v lehote troch dní od právoplatnosti tohto uznesenia. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1014201119.1 (dáta aktuálne k 31. 10. 2026). Záväzné je znenie zverejnené súdom.




